Konkurss “Värviline Haapsalu 2019-2020” juhend

1.	Üldsätted

1.1	Konkursi läbiviimise eesmärgiks on Haapsalu linna majaomanike innustamine hoonete ja piirdeaedade korrastamisel ning värvimisel.  

1.2	Konkurss toimub 01. aprillist 2019 kuni 01. oktoobrini 2020.aastal.

1.3	Konkursil võivad osaleda kõik juriidilised või füüsilised isikud, kes soovivad värvida ja remontida Haapsalu linnas asuvat hoonet ja /või piirdeaeda.

1.4	Konkursil osalejatel on võimalus saada soodustusi järgnevatelt kampaaniat toetavatelt ettevõtetelt:
-	Akzo Nobel Baltics AS (20% soodustust) 
-	AS Tikkurla (20% soodustust)

Hinnasoodustust saab taotleda Haapsalu Linnavalitsuse poolt  kooskõlastatud taotluse esitamisel.    

1.5	Paremini remonditud ja värvitud majade, piirete omanikele antakse preemiad.  Preemiafond on 2000 eurot. 

1.6	Haapsalu Linnavalitsus määrab preemiate suuruse ja arvu sõltuvalt osalemise aktiivsusest ja tööde kvaliteedist. 

1.7	Konkursist saavad osa võtta ka varasemate konkursside osavõtjad. Selleks tuleb täita vastav avaldus, varem koostatud värvipass kehtib.

2.	Konkursi läbiviimine

2.1	Konkursil osalemiseks esitab hoone omanik vormikohase kirjaliku taotluse (lisa 2)  Haapsalu Linnavalitsusele. 
Taotluse osalemiseks ja värvipassi saamiseks saab esitada kas paberkandjal (aadressile Posti 34, Haapsalu) või digitaalselt (e-posti aadressile hlv@haapsalulv.ee) Taotlusega koos esitada foto remonditavast/värvitavast ehitisest.  

2.2	Konkursil osaleva hoone omanikule väljastatakse linnaarhitekti poolt vajadusel tasuta värvikaart või kooskõlastatakse värvitoonide valik. 

2.3	2020.a. novembrikuu jooksul vaatab komisjon, kuhu kuuluvad  Haapsalu Linnavalitsuse ehitus- ja linnakeskkonna töötajad, üle kampaania raames värvitud hooned/piirded, teeb kokkuvõtted ja esitab linnavalitsusele ettepaneku parimate premeerimiseks. 

2.4	Hindamisele tulevad hooned ja piirdeaiad, mille remondi ja värvimise tööd on lõpetatud 01.oktoobriks 2020.a. 

2.5	Konkursil ei hinnata hooneid, mille välisvärvimisel on rikutud hea ehitustava nõudeid, planeerimis- ja ehitusseadust, Haapsalu linna heakorra eeskirja või Haapsalu vanalinna muinsuskaitseala põhimäärust.

2.6	Konkursi tulemused kuulutatakse välja hiljemalt 20.detsembriks 2020.a.